The Entail; or, The Lairds of Grippy
'Noo, gudeman, thole wi' me, and no be angry,' replied the Leddy; 'for I canna but say it's a thing past ordinar that ye never seem to refleck, that Charlie's laddie might just as weel be wised to marry Watty's dochter, as ony son that Geordie's like to get; and over and moreover, the wean's in the world already, gudeman, but a' Geordie's are as trouts in the water; so I redde you to consider weel what ye're doing, and gut nae fish till ye catch them.'